248 



Steder i Landet (Store og Lille Vildmose, Hals Mose o. enk. a. St.). 

 I Norge er den hyppig i hele Landet (lige til Nordkap); derimod 

 findes den ikke i Island og paa Færøerne, og den mangler for 

 Sveriges Vedkommende paa Gotland og Øland og i Kalkomraaderne 

 paa Fastlandet. Dens mest karakteristiske Vokseplads er i Høj- 

 moser. Her danner den ofte meget store og meget iøjnefaldende 

 Bevoksninger, og den spiller en stor Rolle i Norges talrige Moser; 

 selv i de jyske Vildmoser optræder den visse Steder i betydelig 

 Mængde. 



Multebærret har underjordiske Udløbere, hvis rosenrøde Spidser 

 kommer frem af Mosens faste, mørke Tuer i sidste Halvdel af April. 

 Senere udvikler de sig til blomstrende Skud, indtil 20 cm høje. 

 Bladene er kun lidt indskaarne, lappede og takkede i Randen. 

 Blomsterne, der kommer frem i Maj eller Juni og sidder enligt, 

 udmærker sig ved at være særkønnede, og Han- og Hunblomster 

 er endda fordelte paa forskellige Individer (tvebo); Fig. 1 er en 

 Del af en Hanplante, Fig. 2 en Del af en Hunplante. Kronbladene 

 er hvide. I Juli og August modnes Frugterne (Fig. 5), som først 

 er haarde og har et rødligt Anstrøg paa Lyssiden, men senere 

 bliver bløde og orangegule; de sidder paa en temmelig flad Blom- 

 sterbund. „Bærrene" har en behagelig, syrlig Smag, der i nordlige 

 Egne er friskere end mod Syd; de er dog ikke fri for nogen Vam- 

 melhed. Hvor Multebærret vokser i stor Mængde, spiller Indsam- 

 lingen en ikke ringe økonomisk Rolle. Bærrene spises raa og syl- 

 tede eller kogte til Grød. De skal afgive et godt Lægemiddel mod 

 Skørbug. 



Tav. 311. Fig. 1. Hanplante i Blomst. Fig. 2. Hunplante. Fig. 3. Han- 

 blomst uden Krone (Vi). Fig. 4. Hunblomst uden Krone (Vi). Fig. 5. Bæger og 

 „Bær" (Vi). 



STENFRUGTFAMILIEN, DRUPACEÆ. 



312. Hæg, Cerasus padus (L.) DC. 

 N. Heg. 



Ejendommeligt for Stenfrugtfamilien er den omkringsædige 

 Blomst, som den altsaa har tilfælles med Rosenfamilien, og den 

 enlige Støvvej, der udvikler sig til en Stenfrugt; denne omgives 

 aldrig af det skaalformede Underbæger, som er hurtigt visnende. 

 løvrigt er Blomsten som hos Kærnefrugtfamilien (se S. 224). 



